b'\n_START_ARTICLE_\nPreservatiu\n_START_PARAGRAPH_\nEl preservatiu mascul\xc3\xad (terme provinent de preservar), tamb\xc3\xa9 conegut com a condom, o cond\xc3\xb3 per influ\xc3\xa8ncia del castell\xc3\xa0, o simplement preservatiu, \xc3\xa9s un producte sanitari que s\'utilitza com a m\xc3\xa8tode anticonceptiu i de prevenci\xc3\xb3 de malalties de transmissi\xc3\xb3 sexual (MTS). Per a la seua fabricaci\xc3\xb3 s\'usen diversos materials, sent el m\xc3\xa9s com\xc3\xba l\'hule l\xc3\xa0tex natural, tot i que hui en dia encara es fabriquen en teixits animals, i ja es disposa de materials sint\xc3\xa8tics, com el poliuret\xc3\xa0, per\xc3\xb2 que no s\xc3\xb3n tan difosos. Tamb\xc3\xa9 existeix un preservatiu femen\xc3\xad, que es col\xc2\xb7loca en la vagina de la dona. El preservatiu mascul\xc3\xad \xc3\xa9s una baina o funda que es col\xc2\xb7loca sobre el penis i generalment posseeix un espai a l\'extrem tancat anomenat dep\xc3\xb2sit, dissenyat per a contenir el semen. Fa de 16 a 22 cm de llargada i de 3,5 a 6,4 cm de di\xc3\xa0metre.\n_START_SECTION_\nFunci\xc3\xb3\n_START_PARAGRAPH_\nLa funci\xc3\xb3 original del preservatiu va ser la d\'anticonceptiu, perqu\xc3\xa8 ret\xc3\xa9 en el seu interior el semen, impedint d\'aquesta manera el seu contacte amb els \xc3\xb2vuls._NEWLINE_Diversos estudis cient\xc3\xadfics varen comprovar posteriorment que tamb\xc3\xa9 \xc3\xa9s \xc3\xbatil en la prevenci\xc3\xb3 de les malalties de transmissi\xc3\xb3 sexual (MTS). Cal tindre en compte que no protegeix l\'escrot ni evita les infeccions produ\xc3\xafdes per ectopar\xc3\xa0sits (poll p\xc3\xbabic, escabiosi), per la qual cosa la seua efectivitat per a prevenir una MTS est\xc3\xa0 vora el 95%, mentre que la seua efectivitat com a m\xc3\xa8tode de control natal \xc3\xa9s m\xc3\xa9s alta, fins al 97%, quan s\'usa, en ambd\xc3\xb3s casos, de forma apropiada._NEWLINE_Els preservatius masculins m\xc3\xa9s comuns estan enrotllats sobre ells mateixos i dissenyats per a aplicar-se sobre la punta del gland i desenrotllar-se al llarg del cos del penis erecte.\n_START_SECTION_\nClasses de preservatius\n_START_PARAGRAPH_\nOrigin\xc3\xa0riament el preservatiu era per a \xc3\xbas mascul\xc3\xad, per\xc3\xb2 en l\'actualitat existeixen tant per a h\xc3\xb2mens com per a dones._NEWLINE_Hi ha preservatius de color natural o en tota la gamma de colors, transparents o opacs, i fins i tot fosforescents. Alguns tenen estampats en la seua superf\xc3\xadcie. Poden ser llisos o amb textures (anells, borradures) per a augmentar la sensaci\xc3\xb3 t\xc3\xa0ctil; amb aromes diverses (vainilla, fraula, xocolate, banana, etc\xc3\xa8tera); amb formes anat\xc3\xb2miques especials per a augmentar la comoditat o la sensibilitat; m\xc3\xa9s llargs i amples o ajustats; m\xc3\xa9s grossos (extra fort) o m\xc3\xa9s prims (sensitius); amb lubricant de sabors; sense lubricar, lubricats lleugerament, extra lubricats, entre d\'altres. Hi ha preservatius transparents, de colors o estampats; folgats o ajustats; llisos o amb textura per a augmentar la sensaci\xc3\xb3 t\xc3\xa0ctil; amb gusts, per a fer sexe oral; m\xc3\xa9s dobles per a augmentar la seua resist\xc3\xa8ncia o m\xc3\xa9s prims per a augmentar la sensibilitat; amb m\xc3\xa9s o menys quantitat de lubricant i amb espermaticida._NEWLINE_Fins al 2005 eren comuns els preservatius que oferien un espermaticida, el nonoxinol 9, no obstant, diversos estudis mostren que la mucosa vaginal \xc3\xa9s susceptible a irritar-se davant d\'aquesta subst\xc3\xa0ncia, per la qual cosa cada volta \xc3\xa9s m\xc3\xa9s dif\xc3\xadcil trobar-los. _NEWLINE_En uns quants pa\xc3\xafsos es produeixen preservatius de poliuret\xc3\xa0 i d\'altres resines sint\xc3\xa8tiques per a persones que s\xc3\xb3n al\xc2\xb7l\xc3\xa8rgiques a l\'hule l\xc3\xa0tex natural, per\xc3\xb2 encara no han estat prou provats en laboratori per a veure la seua efectivitat.\n_START_SECTION_\nEfic\xc3\xa0cia\n_START_PARAGRAPH_\nEl percentatge d\'embarassos amb l\'\xc3\xbas normal del condom varia entre el 10 i el 18% segons la poblaci\xc3\xb3 estudiada. El percentatge d\'embarassos amb un \xc3\xbas perfecte del condom \xc3\xa9s del 2%. Els condoms poden ser combinats amb altres formes de contracepci\xc3\xb3 (com espermicida) per a una protecci\xc3\xb3 millor.\n_START_SECTION_\nTerminologia\n_START_PARAGRAPH_\nEn catal\xc3\xa0 s\'ha introdu\xc3\xaft l\'anglicisme internacional condom per a referir-se al preservatiu. Posteriorment, alguns diccionaris han recollit la forma interfer\xc3\xa8ncia ling\xc3\xbc\xc3\xadstica per l\'espanyol, cond\xc3\xb3. Com ho ha demostrat el ling\xc3\xbcista Gabriel Bibiloni, aquest terme \xc3\xa9s un calc ling\xc3\xbc\xc3\xadstic del castell\xc3\xa0_NEWLINE_Generalment els termes "preservatiu", "condom" i "profil\xc3\xa0ctic" s\'usen de manera formal. Alguns acad\xc3\xa8mics prefereixen el terme "condom", perqu\xc3\xa8 sostenen que aquest dispositiu no t\xc3\xa9 una efectivitat 100% absoluta en la seua funci\xc3\xb3 de "preservatiu" (preservar de la concepci\xc3\xb3) o "profil\xc3\xa0ctic" (profilaxi de MTS). Estan m\xc3\xa9s difoses les formes vulgars que en cada pa\xc3\xads existeixen per a referir-se al preservatiu; aix\xc3\xad en catal\xc3\xa0 septentrional es parla de mitja (mitj\xc3\xb3), en franc\xc3\xa8s de Fran\xc3\xa7a capotte (anglaise), en castell\xc3\xa0 d\'Espanya se l\'anomena "goma", a Argentina i Uruguai "folre", en Per\xc3\xba "ponxo"; en altres pa\xc3\xafsos "globus" i "paracaigudes". Als Estats Units se\'n diu rubbers (\'gomes\', en plural) i en el Regne Unit Johnny (\'joanet\') o Love glove (\'guant de l\'amor\').'